NER ขาขึ้นต่อเนื่อง! บวกต่ออีก4% รับแผนธุรกิจเด่น-แถมราคาหุ้นยังถูกแนะซื้อเป้า 3.40 บ.
NER ขาขึ้นต่อเนื่อง! บวกต่ออีก4% รับแผนธุรกิจเด่น-แถมราคาหุ้นยังถูกแนะซื้อเป้า 3.40 บ. โดย ณ เวลา14.49 น. อยู่ที่ระดับ 2.50 บาท บวก 0.10 บาท หรือ 4.13% ด้วยมูลค่าซื้อขาย 177.67 ล้านบาท 
14 ก.พ. 2562

ผู้สื่อข่าวรายงานว่า บริษัท นอร์ทอีส รับเบอร์ จำกัด (มหาชน) หรือ NER  ณ เวลา14.49 น. อยู่ที่ระดับ 2.50 บาท บวก 0.10 บาท หรือ 4.13% ด้วยมูลค่าซื้อขาย 177.67 ล้านบาท โดยราคาหุ้นปรับตัวขึ้นต่อเนื่องนับตั้งอยู่ที่ระดับ 1.77 บาท เมื่อวันที่ 18 ม.ค. 61 จนถึงล่าสุดหุ้นปรับตัวขึ้นแล้ว 42.37%

บล.เคทีบี (ประเทศไทย) ระบุในบทวิเคราะห์วันนี้(14ก.พ.)  NER (ซื้อ / 3.40 บาท) การเพิ่มกำลังการผลิตเร็วกว่าแผน รองรับผลิตภัณฑ์มูลค่าสูง โดยมีมุมมองเป็นบวกมากขึ้นภายหลังการเข้าเยี่ยมชมโรงงานที่บุรีรัมย์เมื่อวานนี้ โดยจากเดิมที่คาดว่ากำลังผลิตยางผสม RSS Mixture จะเริ่มในเดือน เม.ย.2019 แต่ปัจจุบันคาดว่าจะสามารถเริ่มได้เร็วขึ้นเป็นกลางเดือน มี.ค.
อีกทั้งในส่วนของ STR20 Mixture นั้น NER ได้ทำการซื้อที่ดิน รวมถึงได้ถมที่เสร็จแล้วเพื่อรองรับกำลังผลิตที่จะเพิ่มขึ้นอีกเท่าตัวในปลายปี 2019 เราปรับเพิ่มประมาณการกำไรสุทธิปี 2019 ขึ้น 8% มาที่ 549 ล้านบาท จากการขยายกำลังการผลิตที่ทำได้ค่อนข้างเร็วกว่าที่คาด รวมถึงอัตรากำไรขั้นต้นที่ดีขึ้นจากการทำผลิตภัณฑ์ยางผสมซึ่งมีอัตรากำไรขั้นต้นสูงมากขึ้น
ประเมินมูลค่าเป้าหมายของ NER โดยวิธี PER ที่ 9.5x กับ 2019EPS ได้ราคาเป้าหมายที่ 3.40  บาทปรับเพิ่มจากเดิมที่ 3.10 บาทอันเนื่องมากจากการดำเนินการขยายกำลังผลิตที่เร็วกว่าแผนและการบริหารจัดการขายและต้นทุนที่ดี ปัจจุบันหุ้น NER ซื้อขายถูกเพียง PER 7x ยังคงคำแนะนำ “ซื้อ”